Biožymuo ST2 (angl. Suppression of Tumorigenicity 2) yra interleukino 1 receptorių šeimos narys. Ši šeima atlieka pagrindinį vaidmenį reguliuojant imuninį atsaką. ST2 yra lėtinių širdies ir kraujagyslių ligų, tokių kaip aterosklerozė ir širdies nepakankamumas, priežastinis veiksnys. ST2 laikomas nepalankiu biožymeniu lėtinių uždegiminių širdies ir kraujagyslių ligų patogenezėje. Uždegimas ir endotelio disfunkcija susiję su aterosklerozės patogeneze ir sukelia medžiagų apykaitos sutrikimus, pavyzdžiui, CD, aterosklerozę arba metabolinį sindromą, smegenų kraujagyslių ligą. Žymuo suteikia papildomos informacijos apie širdies nepakankamumo išsivystymo riziką ir progresavimą, miokardo remodeliavimąsi. Daugybė klinikinių tyrimų rodo, jog pacientams, sergantiems širdies nepakankamumu ar kitomis širdies ir kraujagyslių ligomis, ST2 lygis kraujyje gali:
suteikti informacijos apie paciento būklę;
padėti įvertinti pakartotinos hospitalizacijos riziką;
padėti įvertinti mirties riziką;
padėti įvertinti gydymo efektyvumą;
padėti atrinkti potencialius išsivystyti širdies nepakankamumui pacientus bendroje (besimptomėje) populiacijoje.